proxectonos/corpus_dominio_legal_administrativo_tmp huggingface dataset:
RESOLUCIÓN do 31 de xaneiro de 1995 pola que se convoca un curso sobre dereito procesual básico dirixido ós membros dos corpos da policía local de Galicia.
ACADEMIA GALEGA DE SEGURIDADE — III. OUTRAS DISPOSICIÓNS — 10/02/1995

Dentro dos programas de actividades que a Academia Galega de Seguridade ten previsto realizar no ano 1995 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre dereito procesual básico, que deberá desenvolverse conforme as seguintes bases:
Obxectivos.
O curso ten por obxectivo principal dota-lo policía dun coñecemento teórico-práctico nos temas de dereito procesual, que lle poida ser eficaz no desempeño posterior da súa profesión.
Destinatarios.
O curso vai dirixido ós membros dos corpos da policía local de Galicia.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo, acompañada dunha fotocopia do DNI e do carné profesional.
2. O prazo para a presentación de instancias rematará o día 8 de marzo de 1995.
3. As instancias deberán enviarse á sede da Academia Galega de Seguridade: rúa de Madrid, s/n, polígono das Fontiñas, 15703, Santiago de Compostela.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes temas.
a) O proceso penal e o dereito procesual penal.
b) A xurisdicción penal.
c) Acción penal e acción civil.
d) Actos do proceso penal.
e) Actuacións sumariais.
f) A sentencia e a cousa xulgada penal.
g) Os recursos.
h) O proceso penal abreviado. O xuízo de faltas.
i) O procedemento de habeas corpus.
j) A execución penal.
Datas.
O curso celebrarase do 20 ó 24 de marzo de 1995.
O horario será de 16 a 20 horas da tarde.
Relación de admitidos.
A relación de admitidos publicarase o día 13 de marzo de 1995 no taboleiro de anuncios da Academia Galega de Seguridade, ou ben poden confirma-la súa asistencia chamando ó telefono (981) 56 34 00.
Lugar.
O curso celebrarase na cidade de Lugo, no salón de actos do Parque da Milagrosa (Servicio Municipal de Vías e Obras).
Certificado de participación e aproveitamento.
Ó remate do curso entregaráselle un certificado de asistencia e aproveitamento a aquelas persoas que acrediten a súa participación continuada ó mesmo, non podendo supera-las faltas de asistencia un 15% do total da duración de horas lectivas do curso; unha inasistencia superior ó 15%, aínda que sexa xustificada, e a non superación das correspondentes probas de coñecementos, impedirá a expedición do certificado.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 31 de xaneiro de 1995.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 10 de xaneiro de 1995 pola que se anuncian axudas económicas destinadas a subvencionar obras de construcción, reforma, rehabilitación e equipamento das casas dos concellos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/02/1995

Advertido erro na citada orde, publicada no Diario Oficial de Galicia nº 11, do 17 de xaneiro, transcríbese de seguido a oportuna corrección de erros:
Na páxina 564, no artigo 1º, onde di: «catrocentos trinta millóns de pesetas (430.000.000 de ptas.)», debe dicir: «cento corenta e tres millóns de pesetas (143.000.000 de ptas.)»
RESOLUCIÓN do 1 de febreiro de 1995 pola que se designa un vocal da comisión que efectuará a selección dos aspirantes que soliciten participar nos IV, V, VI, VII e VIII cursos para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/02/1995

0 artigo 6º do Decreto 294/1992, do 10 de setembro, polo que se regula o diploma de directivo, establece que a comisión que efectúe a selección dos aspirantes que soliciten participar nos cursos para a obtención do citado diploma estará integrada, entre outros membros, por un profesor das universidades de Galicia designado polo director da Escola Galega de Administración Pública.
En virtude do anterior,
DISPOÑO:
Artigo único.-Designar a José Vilas Nogueira, catedrático de ciencias políticas e da administración, da Universidade de Santiago de Compostela, como vocal da comisión que levará a cabo a selección dos participantes nos IV, V, VI, VII e VIII cursos para a obtención do diploma de directivo en calidade de profesor das universidades de Galicia.
Santiago de Compostela, 1 de febreiro de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 31 de xaneiro de 1995 pola que se convoca un curso sobre intervención e prevención policial dirixido ós membros dos corpos da policía local da provincia de Ourense.
ACADEMIA GALEGA DE SEGURIDADE — III. OUTRAS DISPOSICIÓNS — 10/02/1995

Dentro dos programas de actividades que a Academia Galega de Seguridade ten previsto realizar no ano 1995 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre intervención e prevención policial, que deberá desenvolverse conforme as seguintes bases:
Obxectivos:
O curso ten como obxectivo principal dota-los policías dunha formación teórico-práctica que os capacite para actuacións nos distintos supostos policiais que se lles poidan presentar nas súas actuacións nas rúas.
Destinatarios:
O curso vai dirixido ós membros dos corpos da policía local da provincia de Ourense.
Inscrición:
A inscrición dos participantes será totalmente gratuíta.
Prazas:
O número de prazas que se ofertarán neste curso será de 50.
Solicitudes:
1. O persoal que desexe participar neste curso deberá presentar cuberta a máquina ou con letra moi clara, a instancia que figura no anexo, acompañada dunha fotocopia do DNI, e doutra do carné profesional.
2. O prazo para a presentación de instancias rematará o día 30 de marzo.
3. As instancias deberán enviarse á sede da Academia Galega de Seguridade: Rúa de Madrid, s/n, Polígono das Fontiñas, 15703, Santiago de Compostela.
Contido e duración:
O curso terá unha duración de 20 horas lectivas, que serán impartidas por membros dos corpos da policía local e da carreira xudicial.
Datas:
O curso celebrarase do 17 ó 21 de abril de 1995.
O horario será de 16 a 20 horas.
Relación de admitidos:
A relación de admitidos publicarase o día 6 de abril de 1995 no taboleiro de anuncios da Academia
Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar:
Na sede da policía local de Ourense.
Certificado de participación e aproveitamento:
Ó remate do curso entregaráselle un certificado de asistencia e aproveitamento a aquelas persoas que acrediten a súa asistencia continuada ó mesmo, non podendo supera-las faltas de asistencia un 15% do total da duración de horas lectivas do curso; unha inasistencia superior ó 15%, aínda que sexa xutistificada, e a non superación das correspondentes probas de coñecementos, impedirá a expedición do certificado.
Modificacións:
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 31 de xaneiro de 1995.
Juan José Fariñas-Ferro Rodríguez
Director xeral da Academia Galega de Seguridade
ORDE do 20 de xaneiro de 1995 pola que se aproba o cambio de dominio dunha batea de cultivo de mexillón, denominada Camace nº 2, a favor de María del Carmen Suárez Torrado e outros.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 10/02/1995

Visto o expediente de cambio de dominio que a continuación se menciona, instruído para efectos da transmisión da concesión administrativa pertinente e do establecemento que a ampara; tendo en conta que obtivo a autorización previa prevista no artigo 13 da Lei 15/1985, do 23 de outubro, da Comunidade Autónoma de Galicia en relación co artigo 9 do Regulamento para a explotación de viveiros flotantes de cultivos mariños, e que foi acreditada a transmisión de dereitos e invocada e aboado o imposto correspondente.
Esta consellería, en virtude das facultades conferidas, á vista do informe do Servicio Xurídico de Planificación, acordou acceder ó solicitado, proclamando a nova titularidade da concesión e do establecemento que se relaciona a continuación:
Denominación da batea: Camace nº 2.
Cultivo: mexillón.
Localización: Caramiñal H, cuadrícula nº 162.
Data de concesión: 21-3-1960.
Data do remate da última prórroga: 5-4-1995.
Anterior concesionario: Joaquín Hermo Sánchez e outros.
Novo titular da concesión e batea: Mª del Carmen Suárez Torrado en 3/4 partes da citada batea máis
a cota legal de usufructo que lle corresponde; Mª de los Ángeles, Fco. Javier, Eduardo e Rubén Hermo Suárez son titulares do 1/4 restante.
O novo titular queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
A Coruña, 20 de xaneiro de 1995.
P.D. (Orde 27-6-1995)
Jesús Espada Martínez
Delegado territorial da Coruña
ORDE do 20 de xaneiro de 1995 pola que se aproba o cambio de dominio da batea Miguel.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 10/02/1995

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Denominación da batea: Miguel.
Cultivo: vieiras e ostras.
Localización: cuadrícula nº 150, Cambados «G».
Data de concesión: 21-10-1975 (BOE nº 270).
Data do remate da última prórroga: 11-11-1995.
Anterior concesionario: Benito Fernández Ambrós.
Novo titular da concesión: Benito Fernández e Hijos, S.A.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
Vigo, 20 de xaneiro de 1995.
P.D. (Orde 27-6-1990)
Amancio Landín Jaráiz
Delegado territorial de Vigo (Pontevedra)
ORDE do 20 de xaneiro de 1995 pola que se aproba o cambio de dominio da batea Marfe nº 2.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 10/02/1995

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurí
dico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Denominación da batea: Marfe nº 2.
Cultivo: ostras.
Localización: cuadrícula nº 144, Cambados «G».
Data de concesión: 29-2-1964 (BOE nº 77).
Data do remate da última prórroga: 28-2-2004.
Anterior concesionario: Benito Fernández Ambrós.
Novo titular da concesión: Benito Fernández e Hijos, S.A.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
Vigo, 20 de xaneiro de 1995.
P.D. (Orde 27-6-1990)
Amancio Landín Jaráiz
Delegado territorial de Vigo (Pontevedra)
ORDE do 19 de xaneiro de 1995 pola que se autoriza o cambio de denominación de colexios públicos de primaria/EXB das provincias de Ourense e Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/1995

Vistos a Orde do 18 de decembro de 1991 (DOG do 14 de xaneiro de 1992), o acordo do Consello Escolar, así como os informes e propostas das delegacións de Ourense e Pontevedra.
Esta consellería resolve autoriza-la denominación dos centros que constan no anexo.
Santiago de Compostela, 19 de xaneiro de 1995.
Juan Piñeiro Permuy
Conselleiro de Educación e Ordenación
Universitaria
ANEXO
Provincia: Ourense.
Zona educativa: Rubiá.
Localidade: Sobrado.
Denominación: Colexio público de Sobradelo.
Código do centro: 32002781.
Nova denominación: Colexio público Tomás Terrón Mendaña.
Provincia: Pontevedra.
Zona educativa: Vigo-Teis.
Localidade: Sello-Cabral.
Denominación: Colexio público Concepción Arenal.
Código do centro: 36010101.
Nova denominación: Colexio público Sello.
RESOLUCIÓN do 9 de xaneiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T. 131/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 10/02/1995

Visto o expediente incoado nesta delegación provincial por instancia de Sestelo e Cía., S.A., con domicilio en Ponteareas, no que solicita autorización para instalar unha R.B.T. en Queimadelos, concello de Mondariz, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Sestelo e Cía., S.A. a instalación de unha R.B.T. en Queimadelos, concello de Mondariz.
Esta autorización non supón a aprobación do proxecto.
Pontevedra, 9 de xaneiro de 1995.
Ramón Álvarez Abad
Delegado provincial de Pontevedra
CORRECCIÓN de erros.-Orde do 4 de xaneiro de 1995 pola que se dictan instruccións en relación coas condicións de cobertura de distintos postos de traballo por funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/1995

Advertidos erros na devandita orde, publicada no DOG nº 14 do 20 de xaneiro pasado, cómpre face-la oportuna corrección:
Na páxina 685, columna dereita, cómpre substituí-lo punto 3º polo que figura a continuación: «Igualmente serán adscritos, con carácter definitivo a postos de apoio de carácter administrativo que ocupan por concurso, con perda do posto de traballo de orixe, os mestres que leven dous ou máis anos en tal situación e opten por permanecer neles. Os que encontrándose nesta situación non desexen acollerse a esta norma, o retorno ó seu posto de traballo producirase con efectos do 1 de setembro de 1995».
CORRECCIÓN de erros.-Orde do 17 de xaneiro de 1995 pola que se dictan instruccións sobre a confección de nóminas do persoal ó servicio da Administración autonómica para o ano 1995 e se revisan as súas retribucións.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/02/1995

Advertidos erros na citada orde, publicada no DOG nº 14, do vernes 20 de xaneiro de 1995, cómpre face-las seguintes correccións:
-Na páxina 677 punto 4.a) onde di «xuño a decembro» debe dicir «xuño ou decembro».
-Na páxina 681, na táboa de retribucións do persoal directivo, nas liñas 22, 23 e 24, onde di «Subdtor. xerente atención primaria», debe dicir «Dtor. xerente atención primaria».
-Na páxina 683, na táboa de retribucións do persoal sanitario non facultativo, na liña 9, categoría ATS, servicio especial de urxencias, na columna correspondente a nivel figura «22« e debe figurar «21».
-Na páxina 683, na táboa de retribucións do persoal sanitario non facultativo, na liña 24, categoría ATS, consulta institucións abertas, na columna correspondente a «produc. fixa», onde figura a cantidade «1.728» debe aparecer en branco. Na mesma liña, na columna «total retribucións», onde figura a cantidade «2.521.378» debe figura-la cantidade «2.500.642».
-Na páxina 683, na táboa de retribucións do persoal sanitario non facultativo, na liña 25, na categoría
ATS, consulta externa hospital, a columna correspondente a «produc. fixa» figura en branco, debendo figura-la cantidade «1.728». Na mesma liña, na columna «total retribucións», onde figura a cantidade «2.500.642», debe figura-la cantidade «2.521.378».
-Na páxina 684, na continuación da táboa de retribucións do persoal non sanitario, na liña 1, onde di «Enxeñeiro técnico xefe servicio», debe dicir «Enxeñeiro técnico xefe de grupo».
-Na páxina 684, na táboa de retribucións do persoal non sanitario, na liña 13, onde di «Xefe grupo administrativo» debe dicir «Xefe grupo auxiliar administrativo».
-Na páxina 684, táboa de retribucións do persoal non sanitario, na liña 18, onde di «Xefe persoal subalterno II», debe dicir «Xefe persoal subalterno II.AA.»
DECRETO 22/1995, do 31 de xaneiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 01/02/1995

Con motivo da viaxe do presidente da Xunta de Galicia a Bruxelas, cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único:
Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o día un de febreiro ata o seu regreso, ó conselleiro da Presidencia e Administración Pública.
Santiago de Compostela, trinta e un de xaneiro de mil novecentos noventa e cinco.
Manuel Fraga Iribarne
Presidente
RESOLUCIÓN do 12 de xaneiro de 1995 pola que se inscribe a Confraternity of Saint James no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 07/02/1995

Examinada a solicitude de inscrición no Rexistro de Entidades de Promoción do Camiño de Santiago presentada pola Confraternity of Saint James, de data 23 de novembro de 1994;
Visto o Decreto 224/1994, do 2 de xuño, polo que se crea o referido rexistro;
Visto igualmente o informe da Dirección Xeral de Promoción do Camiño de Santiago, emitido de acordo co artigo 3;
Considerando que a solicitude presentada cumpre as normas establecidas no decreto de referencia,
RESOLVO:
Que a Confraternity of Saint James quede inscrita no Rexistro de Entidades de Promoción do Camiño de Santiago co número 027.
Santiago de Compostela, 12 de xaneiro de 1995.
Víctor Manuel Vázquez Portomeñe
Conselleiro de Cultura
ORDE do 24 de xaneiro de 1995 pola que se establece a aplicación de medidas para o fomento do cesamento anticipado da actividade agraria en 1995.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 07/02/1995

0 Regulamento (CEE) 2.079/1992 do Consello, do 30 de xuño de 1992, establece un réxime comunitario de axudas á xubilación anticipada na agricultura; o Real decreto 477/1993, de 2 de abril, e o R.d. 539/1994, do 25 de marzo, que modifica parcialmente o anterior, regulan este mismo réxime no Estado español e o Decreto 216/1993, do 16 de setembro, regula a aplicación desas axudas na Comunidade Autónoma de Galicia establecendo ademais
o financiamento autonómico das axudas para 1993.
Pola presente orde aplícanse as medidas para o fomento do cesamento anticipado da actividade agraria en Galicia determinando a súa imputación económica en 1995.
Polo tanto, de acordo co disposto no artigo 30.I.3 do Estatuto de autonomía de Galicia en en uso das facultades que me confire a Lei 1/1983, reguladora da Xunta e do seu presidente, e o Decreto 205/1990, do 15 de marzo,
DISPOÑO:
Artigo 1º
A xestión das axudas para o fomento do cesamento anticipado da actividade agraria en Galicia, en 1995, realizarase segundo o disposto no Decreto 216/1993, do 16 de setembro.
Artigo 2º
De acordo co establecido no artigo 10 do Decreto 216/1993, as solicitudes para acceder a estas axudas presentaranse, preferentemente, nas axencias de Extensión Agraria ou servicios provinciais de Axudas Estructurais da Consellería de Agricultura, Gandería e Montes e formalizaranse nos impresos que se inclúen como anexo da presente orde.
Artigo 3º
O financiamento correspondente á Comunidade Autónoma de Galicia e derivado do convenio a que fai referencia o artigo 14º do Decreto 216/1993, farase con cargo ós conceptos orzamentarios 09.03.614A.773.00 e 09.03.614-A.773.03 dos orzamentos para 1995 da Comunidade Autónoma de Galicia, dotados con 5 e 15 millóns de pesetas, respectivamente, para esta finalidade.
Artigo 4º
As solicitudes presentnadas en 1994 no marco da Orde de 12 de abril de 1994 pola que se establece a aplicación de medidas para o fomento do cesamento anticipado na actividade agraria, pendentes de resolución e que cumpran as condicións da mesma, teranse en conta na presente convocatoria, salvo indicación do interesado en sentido contrario, dirixida ó Servicio Provincial de Axudas Estructurais. A tramitación dos expedientes continuará desde o trámite no que se atopaba ó remate do exercicio anterior.
Disposicións derradeiras
Primeira.-Facúltase o director xeral de Producción Agropecuaria e Industrias Agroalimentarias para dictar cantas disposicións considere necesarias para o desenvolvemento da presente orde.
Segunda.-A presente orde entrará en vigor o día seguinte ó da súa publicación no DOG.
Santiago de Compostela, 24 de xaneiro de 1995.
Tomás Pérez Vidal
Conselleiro de Agricultura, Gandería e Montes
ORDE do 23 de xaneiro de 1995 pola que se fixa o prezo de venda ó público de dúas publicacións editadas pola Consellería de Agricultura, Gandería e Montes.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 07/02/1995

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, sinala no seu artigo 6º a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.-
1.-Quedan aprobados os prezos de venda ó público das publicacións editadas por esta consellería que se relacionan no anexo.
2.-Estes prezos entenderanse con IVE incluído.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de xaneiro de 1995.
Tomás Pérez Vidal
Conselleiro de Agricultura, Gandería e Montes
ANEXO
-«As fragas do Eume»: 2.000 pesetas.
-«Métodos eléctricos para o estudio das árbores e plantas»: 618 pesetas.
CORRECCIÓN de erros.-Orde do 9 de decembro de 1994 pola que se resolve o concurso público para a concesión de bolsas para estadías no estranxeiro e en centros españois, situados fóra da Comunidade Autónoma, convocado no anexo III da Orde do 1 de xuño de 1994 (DOG do 13 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/02/1995

Advertido erro na citada orde, publicada no DOG nº 247, do 26 de decembro, cómpre efectua-la seguinte rectificación:
Na páxina 8.452, no apartado onde di: «ESPAÑA (agás illas Canarias)», debe dicir: «ESPAÑA (agás Illas Canarias) e PORTUGAL».
No mesmo apartado, debe incluírse o nome:
«Parada Encisa, José Manuel - 35.449.909-1-D 3 Portugal - Univ. de Aveiro, Aveiro, Portugal - 3».
que debe suprimirse na páxina 8.453.
Tamén na páxina 8.452, no apartado onde di: «PAÍSES EUROPEOS AGÁS ESPAÑA», debe dicir: «PAÍSES EUROPEOS AGÁS ESPAÑA E PORTUGAL».
Na páxina 8.454, no apartado «FÓRA DE EUROPA», onde di: «Colonias Ezponda, Ignacio», debe dicir: «Colominas Ezponda, Ignacio».
Na mesma páxina, o centro de destino referente ó bolseiro Pintado Valverde, José, que figura como: «Central Food Technological Research Institute, Surrey. India», debe dicir: «Central Food Tecnological Research Institute, Mysore. India».
RESOLUCIÓN do 30 de decembro de 1994, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T 111/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/02/1995

Visto o expediente incoado nesta delegación provincial por instancia de Unión Fenosa, S.A., con domicilio en Vigo, no que solicita autorización para instalar unha L.M.T. derivación a Pigarzos, concello da Lama, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizarlle a Unión Fenosa, S.A. a instalación dunha L.M.T. de derivación a Pigarzos, concello da Lama.
Esta autorización non supón a aprobación do proxecto.
Pontevedra, 30 de decembro de 1994.
Ramón Álvarez Abad
Delegado provincial de Pontevedra
CORRECCIÓN de erros.-Orde do 3 de novembro de 1994 pola que se aproba o regulamento da denominación específica Ternera Gallega e do seu consello regulador.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 07/02/1995

Advertidos, erros na Orde do 3 de novembro de 1994 pola que se aproba o regulamento da denominación específica Ternera Gallega e do seu consello regulador (DOG nº 224, do 21 de novembro de 1994), cómpre face-las seguintes correccións:
ANEXO
Artigo 1, liña 20, di: «...características específicas...», debe dicir: «...características especificadas...»
Artigo 4.1, liña 20, di: «...Val e Trasancos...», debe dicir: «...Val, Baltar e San Mateo...»
Artigo 6.3, liña 3, di: «...desenvolvemento animal...», debe dicir: «...desenvolvemento do animal...»
Artigo 11, liña 1, di: «...e salas de despezamento e expedición...», debe dicir: «...e salas de despezamento...»
Artigo 20.3, liña 3, di: «...ou os adoptados...», debe dicir; «...ou os acordos adoptados ...»
Artigo 33.1. D.c, liña 4, di: «...libros correspondentes...», debe dicir: «...libros, abondando fotocopia dos asentos que figuren nos libros correspondentes...»
Artigo 36.2, liña 4, suprimir desde «...sendo» ata o final do parágrafo.
Artigo 39.2, parágrafo 2, liña 4, di: «... mínimo en casos de...», debe dicir: «...mínimo. Non será precisa esa citación, en casos de...»
Parágrafo 5, liña 3, di: «...tome a decisión...», debe dicir: «...tome a comisión...»
Artigo 45, parágrafo 1, liña 11, di: «...públicas e o regulamento...», debe dicir: «...públicas e do procedemento administrativo común, e o regulamento...»
Artigo 52.3, liña 3, di: «...secretario unha persoa...», debe dicir: «...secretario o letrado do consello ou no caso de non habelo, unha persoa ó servicio del, asegurando, en todo caso, a adecuada separación entre as fases de instrucción e resolución, de acordo coa 30/1992, do 26 de novembro.»
RESOLUCIÓN do 18 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 1/0002648/1994, interposto por Converxencia Intersindical Galega.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/02/1995

O 5 de xaneiro de 1994, a Dirección Xeral da Función Pública recibe da Sala do Contencioso-Administrativo, sección primeira, do Tribunal Superior de Xustiza de Galicia, telegrama polo que se admite o recurso contencioso-administrativo número 1/0002648/1994 interposto por Converxencia Intersindical Galega, contra ordes das consellerías da Presidencia e Economía e Facenda da Xunta de Gali
cia de data 25 de outubro de 1994, sobre modificación de relación de postos de traballo referente ó persoal dos corpos e escalas da Lei 17/1989.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento que son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 18 de xaneiro de 1995.
Joaquín López-Rúa Soler
Director xeral da Función Pública
DECRETO 23/1995, do 20 de xaneiro, polo que se resolve o concurso para a concesión administrativa da construcción, conservación e explotación das autoestradas A Coruña-Carballo e Puxeiros-Val Miñor.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/02/1995

No Boletín Oficial del Estado de data 14 de outubro de 1994, no Diario Oficial das Comunidades Europeas de data 14 de outubro de 1994 e no Diario Oficial de Galicia de data 20 de outubro de 1994 publicouse a resolución da Consellería de Política Territorial, Obras Públicas e Vivenda pola que se convoca concurso para a adxudicación da concesión administraitva da construcción, conservación e explotación das autoestradas A Coruña-Carballo e Puxeiros-Val Miñor.
Con data do 19 de decembro de 1994 a mesa de contratación procedeu ó acto de apertura das ofertas de acordo co previsto na base 7ª do prego de bases.
En cumprimento da base 8ª do mencionado prego, a comisión constituída para o estudio das proposicións, na súa reunión do día 19 de xaneiro de 1995, elévalle ó órgano de contratación a proposta de adxudicación.
En virtude de todo o exposto e en aplicación da cláusula 12 do prego de cláusulas xerais para a construcción, conservación e explotación de autopistas de peaxe, aprobado polo Decreto 215/1973, do 25 de xaneiro, por proposta do conselleiro de Política Territorial, Obras Públicas e Vivenda, logo de deli
beración do Consello da Xunta de Galicia na súa reunión do día vinte de xaneiro de mil novecentos noventa e cinco,
DISPOÑO:
Artigo único.-Adxudicarlle a concesión administrativa da construcción, conservación e explotación das autoestradas A Coruña-Carballo e Puxeiros-Val Miñor á Empresa Nacional de Autopistas, Sociedad Anónima (Enausa) na proposición denominada Enausa-2.
Santiago de Compostela, vinte de xaneiro de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Orde do 3 de xaneiro de 1995 pola que se especifica o procedemento de xestión das axudas para a creación, renovación, modernización e innovación tecnolóxica das empresas de manipulación, transformación, conservación e tratamento dos productos da pesca, do marisqueo e da acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 01/02/1995

Advertidos erros no texto da devandita orde, publicada no DOG nº 12, do 18 de xaneiro de 1995, cómpre face-las oportunas rectificacións:
-Na páxina 592, artigo 5º, no parágrafo 1º, onde di: «e presentaranse no rexistro da Consellería de Pesca, Marisqueo e Acuicultura», debe dicir: «e presentaranse no rexistro da Consellería de Pesca, Marisqueo e Acuicultura ou no de calquera das súas delegacións territoriais ou comarcais».
-Na páxina 593, artigo 10º, no parágrafo 1º, onde di: «de igual modo que o establecido no artigo 4º desta orde», debe dicir: «de igual modo que o establecido no artigo 5º desta orde».
CORRECCIÓN de erros.-Resolución do 9 de xaneiro de 1995, da Dirección Xeral da Función Pública, pola que se modifican as listas para a cobertura con carácter temporal dos postos correspondentes a persoal laboral das categorías 2, 5, 6 e 17 do grupo II da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/02/1995

Advertido erro no texto da citada resolución do 9 de xaneiro de 1995, publicada no DOG nº 20, do 30 de xaneiro de 1995, cómpre efectua-la oportuna rectificación:
Na páxina 884, na columna dereita, na liña trinta, onde di: «No posto nº 6 para o ámbito territorial da Coruña», debe dicir: «No posto nº 16 para o ámbito territorial da Coruña».
RESOLUCIÓN do 5 de decembro de 1999, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente 116/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/02/1995

Visto o expediente incoado nesta delegación provincial por instancia de Electra Alto Miño, S.A., con domicilio en Vigo, no que solicita autorización para instalar unha R.B.T. en Amil, Porto de Abaixo e Lambas-Porto, concello de Salvaterra do Miño, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Electra Alto Miño, S.A. a instalación de unha R.B.T. en Amil, Porto de Abaixo e Lambas-Porto, concello de Salvaterra do Miño.
Esta autorización non supón a aprobación do proxecto.
Pontevedra, 5 de decembro de 1994.
Ramón Álvarez Abad
Delegado provincial de Pontevedra
CORRECCIÓN de erros.-Resolución do 12 de decembro de 1995, da Dirección Xeral de Relacións Laborais, pola que se lles dá publicidade ás festas laborais de carácter local correspondentes ós concellos das catro provincias da Comunidade Autónoma.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

Advertidos erros na proposta de festas laborais de carácter local do Concello de Negreira (A Coruña) e do Concello de Tomiño (Pontevedra) e realizadas -a petición dos concellos- as oportunas rectificacións polas delegacións provinciais da Consellería de Xustiza, Interior e Relacións Laborais, da Coruña e de Pontevedra, en Vigo, respectivamente, cómpre face-las correspondentes correccións na antedita resolución, publicada no DOG núm. 241, do 16 de decembro de 1994, así:
-Na páxina 8.208, no anexo I, calendario laboral, provincia da Coruña, onde di: «57. Negreira: 9 de xullo, San Cristovo; 20 de setembro, Santa Margarida», debe dicir: «57. Negreira: 10 de xullo, San Cristovo; 18 de setembro, Santa Margarida».
-Na páxina 8.213, no anexo IV, calendario laboral, provincia de Pontevedra, onde di: «54. Tomiño: 14 de agosto, San Roque; 11 de setembro, Nosa Sra. do Alivio», debe dicir: «54. Tomiño: 16 de agosto, San Roque; 11 de setembro, Nosa Sra. do Alivio».
RESOLUCIÓN do 20 de xaneiro de 1995, da Dirección Xeral de Relacións Laborais, pola que se fai público o depósito da acta de constitución e dos estatutos do Sindicato de Enfermería Galega (SEGA).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

En cumprimento do disposto no artigo 4 da Lei orgánica 11/1985, do 2 de agosto, de liberdade sindical, e para os efectos previstos nel, faise público que, no correspondente servicio desta dirección xeral, foron depositados a acta de constitución e os estatutos do Sindicato de Enfermería Calega (SEGA), que ten os seguintes ámbitos:
Territorial: Comunidade Autónoma de Galicia.
Profesional: Poderán afiliarse ó sindicato todas aquelas persoas que sexan diplomadas en enfermería.
Asinan a acta de constitución José Mª Quesada de Santiago e Ana Mª Noya González.
Santiago de Compostela, 20 de xaneiro de 1995.
Juan Pedrosa Vicente
Direcctor xeral de Relacións Laborais
RESOLUCIÓN do 23 de xaneiro de 1995, da Dirección Xeral de Relacións Laborais, pola que se fai público o depósito da acta de constitución dos estatutos da Asociación Galega de Productoras Independentes.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que, no correspondente servicio desta dirección xeral, foron depositados a acta de constitución e os estatutos da Asociación Calega de Productoras Independentes, que ten os seguintes ámbitos:
Territorial: Comunidade Autónoma de Galicia.
Profesional: Poderán formar parte da asociación todas aquelas empresas de carácter independente dedicadas á producción de imaxes, tanto en soporte químico coma electromagnético, legalmente constituídas e que teñan o seu enderezo social en Galicia.
Asinan a acta de constitución Susana Maceiras e cinco persoas máis.
Santiago de Compostela, 23 de xaneiro de 1995.
Juan Pedrosa Vicente
Director xeral de Relacións Laborais
DECRETO 39/1995, do 27 de xaneiro, polo que se aproba o escudo heráldico do Concello de Antas de Ulla.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

O Concello de Antas de Ulla considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
O expediente instruíuse conforme as normas do procedemento establecidas na Lei de réxime local, no Regulamento de organización, funcionamento e réxime xurídico das corporacións locais e máis no Decreto 258/1992, do 10 de setembro, da Consellería da Presidencia e Administración Pública.
A competencia exclusiva correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintesete de xaneiro de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Antas de Ulla, que quedará organizado do seguinte xeito: de azur, e sobre ondas de prata, unha torre de ouro flanqueada de dous caldeiros de prata; xefe de gules con un crecente de prata; flanqueado de dúas estrelas de ouro. Ó timbre, coroa real cerrada.
Santiago de Compostela, vintesete de xaneiro de mil novecentos noventa e cinco.
Manuel Fraga Iribarne
Presidente
José Miguel Diz Guedes
Conselleiro de Xustiza, Interior e Relacións
Laborais
RESOLUCIÓN do 23 de xaneiro de 1995, da Dirección Xeral de Relacións Laborais, pola que se fai público o depósito da acta de constitución e dos estatutos da Federación Gallega de Empresarios de Gimnasios y Entidades Deportivas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

En cumprimento do disposto no artigo 4 do Real Decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que, no correspondente servicio desta dirección xeral, foron depositados a acta de constitución e os estatutos da Federación Gallega de Empresarios de Gimnasios y Entidades Deportivas, que ten os seguintes ámbitos:
Territorial: Comunidade Autónoma de Galicia.
Profesional: Poderán ser membros activos da federación as asociacións de empresarios de ximnasios e as entidades deportivas debidamente constituídas, logo de solicitude perante o órgano competente daquela.
Asinan a acta de constitución: Amador Trillo Morado e tres persoas máis.
Santiago de Compostela, 23 de xaneiro de 1995.
Juan Pedrosa Vicente
Director xeral de Relacións Laborais
ORDE do 23 de xaneiro de 1995 pola que se modifica o prazo establecido no artigo 7 da do 21 de marzo de 1994 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondentes ó exercicio de 1994, para o remate das accións formativas e para a xustificación dos custos inherentes a elas.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 08/02/1995

0 art. 7 da orde da Consellería de Familia, Muller e Xuventude do 21 de marzo de 1994 establece que as accións formativas deberán rematarse como data límite o 31 de marzo de 1995, debendo estar xustificados os custos inherentes a elas mediante certificación do xefe do Servicio Administrativo de For
mación Ocupacional da Dirección Xeral de Formación e Emprego, nos servicios centrais, e do xefe do Servicio de Formación e Emprego nas respectivas delegacións provinciais, o 15 de abril de 1995.
A asignación a esta Comunidade Autónoma de máis fondos dos previstos pola Administración do Estado e dos consignados nos orzamentos xerais da Comunidade Autónoma para 1994 provocou un retraso no comezo de moitos cursos que inicialmente non estaban previstos e que, en consecuencia, non poderán cumpri-lo prazo establecido na antedita orde, polo que se fai precisa a súa ampliación para aquelas accións formativas aprobadas con posterioridade ó 15 de outubro de 1994 e que teñan unha duración superior a 600 horas.
Consecuentemente con todo o anterior, e facendo uso da autorización expresa contida na disposición derradeira primeira do Decreto 52/1994, do 4 de marzo, en exercicio das facultades que me confire o art. 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-
Modifícase o art. 7 da orde do 21 de marzo de 1994 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondentes ó exercicio de 1994, ó que se lle engade un párrafo segundo que terá a seguinte redacción:
2. As accións formativas aprobadas con posterioridade ó 15 de outubro de 1994 e que teñan unha duración superior a 600 horas deberán rematarse como data límite o 31 de maio de 1995, debendo estar xustificados os custos inherentes a elas, da forma sinalada no parágrafo anterior, o 15 de xuño de 1995.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de xaneiro de 1995.
Manuela López Besteiro
Conselleira de Familia, Muller e Xuventude
DECRETO 38/1995, do 27 de xaneiro, polo que se aproba o escudo heráldico do Concello de Sober.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

0 Concello de Sober considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
O expediente instruiuse conforme as normas do procedemento establecidas na Lei de réxime local, no Regulamento de organización, funcionamento e réxime xurídico das corporacións locais e máis no Decreto 258/1992, do 10 de setembro, da Consellería da Presidencia e Administración Pública.
A competencia exclusiva correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintesete de xaneiro de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Sober, que quedará organizado do seguinte xeito: de azur, unha cepa ou rama de vide de ouro, froitada do mesmo; bordura de prata con trece roeis de azur. Ó timbre, coroa real cerrada.
Santiago de Compostela, vintesete de xaneiro de mil novecentos noventa e cinco.
Manuel Fraga Iribarne
Presidente
José Miguel Diz Guedes
Conselleiro de Xustiza, Interior e Relacións
Laborais
RESOLUCIÓN do 27 de xaneiro de 1995, complementaria da do 12 de decembro de 1994 da Dirección Xeral de Relacións Laborais, pola que se lles dá publicidade ás festas laborais de carácter local correspondente ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/1995

Como consecuencia da segregación do Concello de Cervo e a creación do de Burela, o primeiro modificou as festas laborais anteriormente propostas, e o segundo formulou a súa correspondente proposta, ademais observouse un erro respecto das do Concello de Vilanova de Lourenzá, polo que a Delegación Provincial de Lugo, dictou nova resolución para face-la oportuna ampliación e correspondentes rectificacións na dictada anteriormente.
Por iso, cómpre realiza-la mesma ampliación e rectificacións no anexo II, da Orde do 12 de decembro de 1994, desta dirección xeral, pola que se lle dá publicidade ás festas laborais de carácter local correspondentes ós concellos das catro provincias da Comunidade Autónoma de Galicia, publicada, no DOG nº 241, do 16 de decembro de 1994.
Na súa virtude, esta dirección xeral resolve:
-Rectifica-los números 14 e 63 do anexo II, da antedita resolución, e incorpora-lo número 67, quedando redactados nos seguintes termos:
-«14. Cervo: 28 de febreiro e 16 de agosto».
-«63. Vilanova de Lourenzá: 28 de febreiro e 9 de outubro».
-«67. Burela: 28 de febreiro e 5 de xuño».
Santiago de Compostela, 27 de xaneiro de 1995.
Juan Pedrosa Vicente
Director xeral de Relacións Laborais
RESOLUCIÓN do 29 de novembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.105 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, Sáenz Díez, 95, en
solicitude de autorización para instalar L.M.T., C.T., R.B.T. en Serpentiña, Armental e Moreda-Pantón, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión 20 kV, con conductor LA-56, apoios de formigón, cunha lonxitude de 843 metros. Centro de transformación aéreo de 50 kVA, 20.000, 400/231 ±5% ±2,5. Redes de baixa tensión, de 658 metros de lonxitude e conductores RZ 0,6/1 kV, 95-50-25.
Esta autorización non supón a aprobación do proxecto.
Lugo, 29 de novembro de 1994.
Jesús Bendaña Suárez
Delegado provincial de Lugo